MTÜ Eesti Pimedate Liit otsuste vastuvõtmine üldkoosolekut kokku kutsumata hääletusprotokoll

7. aprill 2021

Eesti Pimedate Liidu juhatus otsustas 16.03.2021 toimunud juhatuse koosolekul võtta üldkoosoleku pädevusse kuuluvad otsused vastu üldkoosolekut kokku kutsumata Mittetulundusühingute seaduse § 22’1 lg.2 korras perioodil 22.03.- 05.04.2021.

22.märtsil saadeti MTÜ Eesti Pimedate Liit liikmetele e-kiri, millele oli lisatud kaks otsuse eelnõud, EPL-i 2020 majandusaasta aruanne koos revisjonikomisjoni arvamusega ja hääletusleht.

Täidetud ja allkirjaõigusliku esindaja poolt allkirjastatud hääletuslehed saatsid 22.03-05.04.2021 13 (kolmteist) liiget. Hääletusest võttis osa 13 liiget 17-st.

Hääletanud liikmesühingud: MTÜ Jumalalaegas, Lõuna-Eesti Pimedate Ühing MTÜ, Saaremaa Pimedate Ühing MTÜ, Läänemaa Nägemisvaegurite Ühing MTÜ, MTÜ Pimedate Infoühing Helikiri, Eesti Nägemispuudega Laste Vanemate Liit MTÜ, Ida-Eesti Pimedate Ühing MTÜ, Viljandimaa Pimedate Ühing MTÜ, Pärnu Pimedate Ühing MTÜ, Põhja-Eesti Pimedate Ühing MTÜ, Nägemispuudega Inimeste Rehabiliteerimiskeskus MTÜ, Eesti Pimemassööride Ühing MTÜ, SA Juht- ja Abikoerte Kool.

**Otsuste vastuvõtmine:**

**OTSUSE EELNÕU nr 1**

MTÜ Eesti Pimedate Liit Eesti majandustegevuse aastaaruande kinnitamine.

Juhindudes MTÜ Eesti Pimedate Liit põhikirja p.6.7.8.

**OTSUSTATI:**

Võtta revisjonikomisjoni arvamus teadmiseks ning kinnitada MTÜ Eesti Pimedate Liit 2020. aasta majandusaasta aruanne.

**POOLT:** 13 häält

**OTSUSE EELNÕU nr 2**

MTÜ-le Eesti Pimedate Liit kuuluva kinnisasja Laki 7, Tallinn (registriosa 2097650) koormamine teeservituudiga.

Juhindudes MTÜ Eesti Pimedate Liit põhikirja p.6.7.10.

**OTSUSTATI:**

Koormata MTÜ-le Eesti Pimedate Liit kuuluv Laki 7, Tallinn kinnistu (registriosa 2097650) ja Laki 7, Tallinn hoonestusõigus (registriosa 2097750) tasuta juurdepääsuservituudiga Laki 7b, Tallinn kinnistu (registriosa 18545901) kinnisasja  igakordse omaniku (omanik praegu Eesti Pimedate Liit) kasuks.

**POOLT:** 13 häält

Hääletuse läbiviija Protokollija

Jakob Rosin Mari Sepp

Eesti Pimedate Liit MTÜ Eesti Pimedate Liit MTÜ

Juhatuse esimees Tegevjuht

Allkirjastatud digitaalselt Allkirjastatud digitaalselt